Prosjektplan

VANDRING I 1000 ÅR

– et samarbeid mellom Ogndal og Henning menighetsråd 

1. Prosjektinformasjon
· Prosjektnavn: Pilegrimsvandring gjennom Ogndal og Henning til Stiklestad
· Prosjektleder: 2025 – 2027: leder i Ogndal Menighetsråd. Fra 2026 – 2030: leder Henning Menighetsråd
· Kontaktperson / sekretær: Marna Gunnvor Nilsson Ramsøy 		mobilnr 926 85 856, mailadresse gunnvor.nilsson@gmail.com 
· Dato: Juni 2025 – Juni 2030 
2. Bakgrunn og formål
· Ogndal og Henning menighetsråd har hvert år samarbeid om et eller flere arrangement. Begge menighetsråd har ytret ønske om å fortsette og om mulig utvide samarbeidet. Menighetsrådene har bestemt at de fram mot 2030 skal samarbeide om pilegrimsvandring med friluftsgudstjenester med mål om å være et tilbud om gudstjeneste utenom kirkerommet og fremme samarbeid mellom menighetsrådene og flere frivillige organisasjoner. 
· Prosjektet startet i 2025 med vandring ved Kolåsfjellveien i Ogndal. Menighetene ønsker at dette skal være starten på vårt bidrag til 1000 års jubileet fram mot 2030. Det vil bli en vandring fra Ogndal, over til Henning og videre til Stiklestad i Verdal hvert år fram til selve jubileumsåret. I tillegg til gudstjeneste og vandring vil det være et samarbeid med frivillige lag og organisasjoner før, i løpet av og på slutten av vandringa. Det blir informert om historiske steder og dennes betydning for bygda eller stedet vi går gjennom. På slutten vil det bli kort gudstjeneste, et felles måltid og foredrag med diskusjon om framtiden for lokalsamfunnet. 

3. Mål og gevinster
· Hovedmål: 
· 1) Styrke samarbeidet mellom de to menighetene. 
· 2) Styrke kunnskapen om de 1000 år som har gått siden slaget på Stiklestad.
·  3) Kristendommens betydning for formingen av landet. 
· 4) Skape en ramme for diskusjon om samfunnet vi ønsker å være i årene som   kommer. 
· Delmål: Større interesse for kristendommen og samfunnsutviklinga for nye generasjoner. 
· Gevinster: Styrket samarbeid mellom kirken og frivillige organisasjoner. Flere unge voksne som ønsker å være med i det kristne fellesskapet. Flere som kan bidra til å bygge en trygg framtid for lokalsamfunnet. 

4. Omfang 
· Samarbeidsmøter for de to menighetsrådene, og eventuelt menighetsråd i Stiklestad. Samarbeid med frivilligheten. Gudstjenester ute i naturen. Prosjektet skal være en del av 1000 års jubileet under temaet «Vandring i 1000 år», noe som betyr samarbeid med Nasjonaljubileets sekretariat. 
· Prosjektet innebærer ikke utvidelse med tanke på tema og geografisk område. 

5. Fremdriftsplan 
· 15. juni 2025 Kolåsfjellveien i Ogndal
· 7, juni 2026 fra Bodom kapell til Hyllbrua rasteplass 
· Juni 2027 fra Ogndal i retning Henning
· Juni 2028 vandring i Henning 
· Juni 2029 vandring i Henning over til Verdal
· Juni 2030 vandring i Verdal med endepunkt Stiklestad 

6. Organisering og ressurser

Prosjektgruppe: Prestene i Ogndal og Henning, to representanter fra Henning og to fra Ogndal menighetsråd. 
For 2026 er dette: prest Tine Jøhnk og prest Harald Nordtug Tveit. Representanter for Henning mhr; Bjørn Arve Moen og Randi Omli, representanter for Ogndal mhr; Tor Skogseth og Marna Ramsøy
Andre ressurser: Historielag og andre organisasjoner
For 2026; Ogndal historielag v/Jorid Kjesbu m.fl. og Steinkjer kommuneskoger v/Leif Kjesbu.  

7. Risikohåndtering
Risiko for skader som ved turgåing ute i naturen: ta med mobiltelefon og mulighet for bilskyss til legevakt ved behov. Ansvar: prester og ledere i menighetsrådene
Prester og ledere i menighetsråd har ansvar for å ta med vann i sin sekk. 
Ledere i menighetsråd: ansvar for sikkerhet ved grillplass som ligger nært en elv (lite vann) og bål / grilling. 

Marna Gunnvor Nilsson Ramsøy
Sekretær for prosjektet

